3. ΝΟΜΟΣ υπ' αριθ. 349 της 10/19 Ιουν. 1976 (Φεκ Α΄ 149) Περί διοικήσεως του Πανελληνίου Ιερού Ιδρύματος Ευαγγελιστρίας Τήνου. Άρθρ.1.-Το Πανελλήνιον Ιερόν Ίδρυμα της Ευαγγελιστρίας Τήνου επανέρχεται ως ενιαίον νομικόν πρόσωπον δημοσίου δικαίου υπό την εποπτείαν του Κράτους.   «’Αρθρ.2.-1.Το ΄Ιδρυμα  τούτο διοικείται από δεκαμελή διοικούσα Επιτροπή, της οποίας Πρόεδρος είναι ο επιχώριος Μηροπολίτης, τα λοιπά δε εννέα μέλη είναι αιρετά. Τον Πρόεδρο, ελλείποντα, απόντα ή κωλυόμενο, αναπληρώνει ασκώντας όλες τις αρμοδιότητές του, ο Αντιπρόεδρος και αυτόν, ελλείποντα, απόντα ή κωλυόμενο, ο Γενικός Γραμματέας. Η Διοικούσα Επιτροπή συγκαλείται υποχρεωτικά κατόπιν αιτήσεως των 2/5 των αιρετών μελών της. 2.Τα αιρετά, καθώς και τα πέντε αναπληρωματικά μέλη είναι Έλληνες πολίτες, Τήνιοι, Χριστιανοί Ορθόδοξοι και κάτοικοι της νήσου Τήνου, εκλέγονται δε από σώμα εκλεκτόρων. 3.Το σώμα των εκλεκτόρων  συγκροτείται από τους   κατωτέρω:   α) τον   επιχώριο   Μητροπολίτη, β)τον έπαρχο και τα τακτικά μέλη του επαρχιακού Συμβουλίου του Επαρχείου Τήνου, γ) το Δήμαρχο και τα τακτικά μέλη του Δημοτικού Συμβουλίου του Δήμου Τήνου, δ) το Δήμαρχο και τα τακτικά μέλη του Δημοτικού Συμβουλίου του Δήμου Εξωμβούργου Τήνου, ε) τον Πρόεδρο και Αντιπρόεδρο του Κοινοτικου Συμβουλίου της Κοινότητας Πανόρμου Τήνου, στ) τους Προέδρους των Τριμελών Τοπικών Συμβουλίων (Δημαρχιακούς Παρέδρους) των δημοτικών διαμερισμάτων των Δήμων Τήνου και Εξωμβούργου, αντίστοιχα και ζ) τα πρώτα επτά μέλη του διοικητικού Συμβουλίου της Αδελφότητας των Τηνίων εν Αθήναις. 4. ΄Όλα τα μέλη του σώματος των εκλεκτόρων είναι υποχρεωτικά  Τήνιοι, Χριστιανοί Ορθόδοξοι, άλλως αντικαθίστανται κατά τη νόμιμη τάξη των αναπληρωτών τους, εφόσον υπάρχουν. Ειδικότερα, ο Πρόεδρος του Τριμελούς Τοπικού Συμβουλίου (Δημαρχιακός Πάρεδρος), αν δεν είναι Τήνιος, Χριστιανός Ορθόδοξος, αντικαθίσταται από τον επόμενο κατά σειρά σύμβουλο του Τριμελούς Τοπικού Συμβουλίου και μέχρις εξαντλήσεως του όλου αριθμού των Τοπικών Συμβούλων του Διαμερίσματος. Οι εκλέκτορες δεν επιτρέπεται να είναι και εκλόγιμοι». Το άρθρ, 2, αντικαταστάθηκε ως άνω από την παρ. 5 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16 Άρθρ.3.-α.Οι υποψήφιοι δέον να είναι Έλληνες πολίται, Χριστιανοί Ορθόδοξοι, Τήνιοι και κάτοικοι της νήσου Τήνου. β.Αι υποψηφιότητες αυτών υποβάλλονται ατελώς εις τον Ειρηνοδίκην Τήνου, δια τον έλεγχον του συννόμου αυτών. γ.Μέλος της Διοικούσης Επιτροπής στερηθέν μετά την εκλογήν αυτού, των κατά την παρ. α΄ του παρόντος ιδιοτήτων του, εκπίπτει αυτοδικαίως του αξιώματός του. Με την παρ. 3 άρθρ. 66 Νόμ. 590/26-31 Μαΐου 1997 (ΦΕΚ Α΄146), ανωτ. σελ. 40,321, ορίστηκε, ότι στην άνω παρ. γ΄νοούνται τα αιρετά μέλη, πλην όμως με την παρ. 9 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16, καταργήθηκε η άνω παρ. 3 άρθρ. 66 Νόμ. 590/77. Με την παρ. 25 του άρθρ. 4 του Νόμ. 2459/18-19 Φεβρ. 1997, ΦΕΚ Α΄17, τόμ. 27 σελ. 194,725, καταργήθηκαν οι απαλλαγές από τα τέλη χαρτοσήμου, που προβλέπονται από το άνω άρθρ. 3. Άρθρ.4.-α.Αι αρχαιρεσίαι προς ανάδειξιν των μελών της Διοικούσης Επιτροπής προκηρύσσονται υπό του, «Γενικού Γραμματέα Περιφερείας Ν. Αιγαίου», τάσσεται δε προθεσμία τριάκοντα ημερών προς υποβολήν των υποψηφιοτήτων. Οι μέσα σε «» λέξεις αντικαταστάθηκαν ως άνω από την παρ. 8 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16.  (Αντί για τη σελ. 52,43(β) Σελ. 52,43(γ) Τεύχος 1315 Σελ. 15 Προσκυνηματικά Ιδρύματα 33.Α.ι.2-3 206 Η προθεσμία αύτη λήγει απαραιτήτως επτά ημέρας προ των αρχαιρεσιών. β.Αι υποψηφιότητες υποβάλλονται γραπτώς εις τον Ειρηνοδίκην είτε υπό των ενδιαφερομένων, είτε δια γραπτής προτάσεως επτά τουλάχιστον κατοίκων της νήσου Τήνου. (γ)"Συνιστάται δια του παρόντος Εφορευτική Επιτροπή υπό του Προέδρου Πρωτοδικών Σύρου ή του υπ' αυτού οριζομένου Πρωτοδίκου, ως Προέδρου, του Οικονομικού Εφόρου Τήνου και του Λιμενάρχου Τήνου, ως μελών". Το πρώτον εδάφιον της παρ. γ΄ αντικαταστάθηκε ως άνω δια του άρθρ. 66 Νόμ. 590/1977 (ανωτ. σελ. 40, 321). Η Επιτροπή αύτη μετά τον έλεγχον των υποψηφιοτήτων ανακοινοί τον πίνακα των υποψηφίων τέσσαρας ημέρας προ της διεξαγωγής της ψηφοφορίας. Η ψηφοφορία αύτη διενεργείται εις την αίθουσαν των τελετών του Ιδρύματος.   «δ.Καθένας από τους εκλέκτορες ψηφίζει με μυστική ψηφοφορία μέχρι τρία πρόσωπα από τον κατάλογο των υποψηφίων». Προς τούτο χρησιμοποιούνται, ψηφοδέλτια φέροντα την σφραγίδα του Ειρηνοδικείου Τήνου. Το μέσα σε «» εδάφ. 1 αντικαταστάθηκε ως άνω από την παρ. 6 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16. ε.Αμέσως μετά την διαλογήν των ψηφοδελτίων ανακυρύσσονται υπό της Εφορευτικής Επιτροπής, οι πρώτοι «εννέα» εκ των πλειονοψηφησάντων ως τακτικά μέλη, οι δε επόμενοι «πέντε», ως αναπληρωματικά, κατά την σειράν του αριθμού των ψήφων εκάστου. Οι μέσα σε «» λέξεις αντικαταστάθηκαν ως άνω από την παρ. 7 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16. ς.Εάν δια της πρώτης ψηφοφορίας δεν εκλεγούν τα «εννέα» τακτικά και τα «πέντε» αναπληρωματικά μέλη τότε επαναλαμβάνεται η ψηφοφορία άνευ διακοπής μέχρι της συμπληρώσεως του αριθμού των μελών της Διοικούσης Επιτροπής. Οι μέσα σε «» λέξεις αντικαταστάθηκαν ως άνω από την παρ. 7 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16. ζ.Τα κατά την πρώτην ψηφοφορίαν εκλεγέντα μέλη προτάσσονται των της δευτέρας, τα της δευτέρας των της τρίτης κ.ο.κ. Εις περίπτωσιν ισοψηφίας ενεργείται κλήρωσις υπό της Εφορευτικής Επιτροπής παρουσία των εκλεκτόρων. η.Η Εφορευτική Επιτροπή συντάσσει το πρακτικόν της εκλογής, το οποίον αμελλητί υποβάλλεται εις τον «Γενικό Γραμματέα Περιφερείας Ν. Αιγαίου». «Ο  Γενικός Γραμματέας Περιφερίας Ν. Αιγαίου» εντός τριών ημερών από της λήψεως του πρακτικού τούτου, προσκαλεί τους εκλεγέντας υπό την προεδρίαν του Μητροπολίτου, δια την συγκρότησίν των εις σώμα, μεριμνά δια τον  Σελ. 52,44(γ) Τεύχος 1315 Σελ. 16 διορισμόν αυτών, ως και δια την ορκωμοσίαν και την επίσημον εγκατάστασίν των. Οι μέσα σε «» λέξεις αντικαταστάθηκαν ως άνω από την παρ. 8 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16. 33.Α.ι.3 Προσκυνηματικά Ιδρύματα 207 θ.Τα ««εκλεγέντα»» μέλη της νέας διοικούσης Επιτροπής, συνέρχονται εν ολομελεία συμφώνως προς την πρόσκλησιν του «Γενικού Γραμματέα Περιφερίας Ν. Αιγαίου», εις την αίθουσαν τελετών του Ιδρύματος υπό την προεδρίαν του ««πλειοψηφήσαντος κατά τας εκλογάς της αναδείξεως των»», εκλέγουν τους Αντιπροέδρον και τον Γενικόν Γραμματέα και συγκροτούνται εις σώμα υπό τον Πρόεδρόν των. Μέλος αδικαιολογήτως μη προσελθών κατά την συνεδρίασιν ταύτην, εκπίπτει του αξιώματός του και αντικαθίσταται κατά την σειράν των αναπληρωματικών μελών. Τα εντός " " τίθενται ως ετροποποιήθησαν δια του άρθρ. 66 Νόμ. 590/1977 (ανωτ.  σελ. 40, 321). Με την παρ. 3 άρθρ. 66 Νόμ. 590/26-31 Μαϊου1977 (ΦΕΚ Α΄146),ανωτ. σελ. 40,321, ορίστηκε ότι στο εδάφ. 2 της άνω παρ. θ΄ νοούνται  τα αιρετά μέλη, πλην όμως με την παρ. 9 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16 καταργήθηκε η άνω παρ. 3 άρθρ. 66 Νόμ. 590/77. Οι μέσα σε ««»» λέξεις, αντι-καταστάθηκαν ως άνω από την παρ. 10 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16, με την οποία αντικαταστάθηκε η παρ. 5 άρθρ. 66 Νόμ. 590/1977, ανωτ. σελ. 40,321, που είχε τροποποιήσει  αρχικά την άνω παρ. θ. Επίσης οι μέσα σε «» λέξεις αντικαταστάθηκαν ως άνω από την παρ. 8 άρθρ. 8 ιδίου Νόμ. 2740/1999. ι.Ως χρόνος διενεργείας των εκλογών προς ανάδειξιν των μελών της εκάστοτε νέας Διοικούσης Επιτροπής ορίζεται το πρώτον δεκαήμερον του μηνός Δεκεμβρίου του έτους λήξεως της θητείας της παλαιάς Διοικούσης Επιτροπής. Η θητεία αυτής είναι τριετής. ια.Μέλη απουσιάζοντα, κωλυόμενα ή παραιτούμενα αντικαθίστανται κατά την σειράν προτεραιότητος των αναπληρωματικών μελών. Με την παρ. 3 άρθρ. 66 Νόμ. 590/26-31 Μαϊου1977 (ΦΕΚ Α΄146),ανωτ. σελ. 40,321, ορίστηκε ότι στα εδαφ ι΄ και ια΄ νοούνται  τα αιρετά μέλη, πλην όμως με την παρ. 9 άρθρ. 8 Νόμ. 2740/13-16 Σεπτ. 1999 (ΦΕΚ Α΄186), κατωτ. αριθ. 16, καταργήθηκε η άνω παρ. 3 άρθρ. 66 Νόμ. 590/77. Άρθρ.5.-Δια πράξεως του «Γενικού Γραμματέα Περιφερείας Ν. Αιγαίου», εκδιδομένης εντός δέκα ημερών από της δημοσιεύσεως του παρόντος ρυθμίζεται, εντός του πλαισίου των διατάξεων των προηγουμένων άρθρων, πάσα αναγκαία λεπτομέρεια αφορώσα εις την ανάδειξιν και εγκατάστασιν των μελών εκάστης νέας Διοικούσης Επιτροπής. Οι μέσα σε «» λέξεις αντικαταστάθηκαν ως άνω από την παρ. 8 άρθρ. 8, Νόμ. 2740/13-16 Σεπτ. 1999,( ΦΕΚ Α΄186), κατωτ. αριθ. 16. Άρθρ.6.-α.Εντός 4μήνου από της εις την Εφημερίδα της Κυβερνήσεως δημοσιεύσεως του παρόντος, διενεργούνται αρχαιρεσίαι προς ανάδειξιν της πρώτης μετά την ισχύν αυτού Διοικούσης Επιτροπής του Ιερού Ιδρύματος ΕΥΑΓΓΕΛΙΣΤΡΙΑΣ Τήνου. β.Η θητεία της Επιτροπής ταύτης λήγει την 31ην Δεκεμβρίου του 1978. γ.Η θητεία της νυν υφισταμένης Διοικούσης Επιτροπής θεωρείται λήξασα από της δημοσιεύσεως του παρόντος. Εις αντικατάστασιν αυτής ο Υπουργός Εθνικής Παιδείας και Θρησκευμάτων διορίζει αυθημερόν επταμελή προσωρινήν Διοικούσαν Επιτροπήν της οποίας Πρόεδρος είναι ο επιχώριος Μητροπολίτης τα δε έξ τακτικά μέλη μετά τεσσάρων αναπληρωματικών προέρχονται εκ των εν ενεργεία Τηνίων εκπαιδευτικών του Γυμνασίου Τήνου και των Δημοτικών Σχολείων Τήνου. Ο Υπουργός Εθνικής Παιδείας και Θρησκευμάτων διορίζει συγχρόνως εκ των ανωτέρω και τον Αντιπρόεδρον αυτής, όστις ασκεί απάσας τας αρμοδιότητας του Αντιπροέδρου του άρθρ. 2 του παρόντος. (Μετά τη σελ. 52,44(γ)  Σελ. 52,4401 Τεύχος 1315 Σελ. 17 Προσκυνηματικά Ιδρύματα 33.Α.ι.3 208 33.Α.ι.3 Προσκυνηματικά Ιδρύματα 209  Άρθρ.7.-α.Πάσα διάταξις αφορώσα εις διαχείρισιν και λειτουργίαν του Ιερού Ιδρύματος Τήνου, καταργηθείσα δια του Ν.Δ. 126/1969, επανέρχεται εν ισχύϊ, εφ' όσον δεν αντίκειται εις το γράμμα και το πνεύμα των διατάξεων του παρόντος. β.Κατ' εξαίρεσιν διατηρούνται εν ισχύϊ: 1)Αι αφορώσαι εις το πάσης φύσεως προσωπικόν του Ιερού Ιδρύματος ΕΥΑΓΓΕΛΙΣΤΡΙΑΣ διατάξεις των υπ' αριθ. 8/70 (ΦΕΚ Α΄81), 26/71 (ΦΕΚ Α΄ 143), 59/75 (ΦΕΚ Α΄ 4), 62/75 (ΦΕΚ Α΄ 266) και 64/76 (ΦΕΚ Α΄ 10) κανονισμών της Ιεράς Συνόδου της Εκκλησίας της Ελλάδος. 2)Το άρθρ. 54 της κανονιστικής διατάξεως 31/72 (ΦΕΚ Α΄ 96). 3)Το εδάφ. 2 του Άρθρ. 16 του υπ' αριθ. 8/70 (ΦΕΚ Α΄ 81) κανονισμού, ως τούτο ετροποποιήθη δια του άρθρ. 5 του κανονισμού 26/71 (Φ.Ε.Κ. 143 Α). 4)Το Άρθρ. 13 του κανονισμού 8/10 (Φ.Ε.Κ. 81 Α) τροποποιουμένων των εδαφίων 1, και 2 της παρ. 1, ως ακολούθως: "Ο προϋπολογισμός του Ι.Ι.Ε. συντάσσεται μερίμνη της Διοικούσης Επιτροπής, ψηφίζεται υπ' αυτής εντός του Α΄ δεκαπενθημέρου του μηνός Νοεμβρίου εκάστου έτους και εγκρίνεται υπό του Υπουργείου Οικονομικών εντός του Δεκεμβρίου εκάστου έτους. Κατά Φεβρουάριον εκάστου έτους υποβάλλεται υπό της Διοικούσης Επιτροπής ο απολογισμός του προηγουμένου έτους εις το Υπουργείον Οικονομικών, προς έγκρισιν". 5)Ο κανονισμός υπ' αριθ. 35/72 (Φ.Ε.Κ. 15Α) "περί Διοικήσεως, λειτουργίας και διαχειρίσεως της εν Τήνω Στέγης Ευγηρίας του Ι.Ι.Ε. Τήνου "τροποποιουμένου του εδάφ. 2 του Άρθρ. 3, ως κατωτέρω: "Δύο μήνας προ της λήξεως της θητείας αυτού, το Αδελφάτον της Στέγης, ειδοποιεί περί τούτου τας υποδεικνυούσας κατά τα ανωτέρω αρχάς, αίτινες και υποβάλλουσι τας σχετικάς προτάσεις των εις το Υπουργείον Παιδείας και Θρησκευμάτων, το οποίον και διορίζει το Αδελφάτον". Άρθρ.8.-Δια Π.Δ/τος εκδιδομένου άπαξ εντός έτους από της δημοσιεύσεως του παρόντος συνιστάται επιτροπή Κωδικοποιήσεως και συμπληρώσεως της νομοθεσίας της αφορώσης εις την καθόλου διοίκησιν, οργάνωσιν και λειτουργίαν του Πανελληνίου Ιερού Ιδρύματος Ευαγγελιστρίας Τήνου, μετά των προσηρτημένων αυτώ ιδρυμάτων. Άρθρ.9.-1.Πάσα διάταξις αντικειμένη εις τον παρόντα Νόμον ή άλλως ρυθμίζουσα τα δι' αυτού διεπόμενα θέματα, καταργείται. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Δια του Π.Δ. 343/1977 (τόμ. 25 σελ. 126, 942) ωρίσθη ότι "προληπτικός έλεγχος υπό του Ελεγκ. Συνεδρίου θα ασκήται εφεξής και επί των δαπανών του Πανελληνίου Ιερού Ιδρύματος Ευαγγελιστρίας Τήνου. 